TOIMETAJA PÄEVIK
Tere Jeruusalemmast! Olen Jonathan Hessen
ja eetris on TV7 Toimetaja Päevik.
Tänane erisaade sisaldab rikkalikku ülevaadet uuendustest
ja selleks kutsusin saatesse meie uue kolleegi,
nimelt dr Michael Dorani,
kes oli varem USA riikliku julgeolekunõukogu vanemdirektor
MENA ehk Lähis-Ida ja Põhja-Aafrika regioonis;
hetkel Hudsoni Instituudi vanemliige, ning direktor--
- Lähis-Ida Rahu ja Julgeoleku Keskuses. - Täpselt.
Tänases saates, dr. Doran,
kuulevad paljud huvitatud vaatajad,
mida oleme kulisside taga välja mõelnud.
See on olnud jõuline protsess, mis kestis üsna mitu kuud.
Sellest hoolimata, annan sõnajärje teile edasi.
Esmalt, aitäh, Jonathan, saatesse kutsumast.
Ja luba mul ka tervitada sind kui uut kolleegi Hudsoni Instituudis.
Tänan.
Mul on tõesti väga hea meel rääkida kõigile teie vaatajaile,
et hakkame palju tihedamalt koos töötama,
sest sinust saab mu kolleeg
Hudsoni Instituudi Lähis-Ida Rahu- ja Julgeolekukeskuses.
Oleme absoluutselt elevil, et meiega ühinesid,
ja oleme põnevil kõigi annete, võimete ja arusaamade pärast,
mida meile tood.
Nagu ma alandlikult ütlen, kuulub kogu au Jumalale,
inimesena, kes on ilmselgelt väga pühendunud oma usule,
kuid sellest hoolimata on meil koos palju ära teha.
Oleme sarnase mõtlemisega. Mõistame peamisi väljakutseid
millega seisavad silmitsi Iisrael, Ameerika Ühendriigid, Euroopa
ja Lääne tsivilisatsioon tervikuna,
ning hõlmame ka liitlasi ja partnereid idas ja globaalses lõunas.
Nii et meil on paljudes neis küsimustes ühine nägemus,
mistõttu meie esimene fookuspunkt on USA-Iisraeli suhted.
Korraldate Washingtonis ilmselt konverentsi koos Hudsoni Instituudiga.
Ühinen teiega seal. Mida saate selle kohta rääkida?
Enne kui ütlen midagi konverentsi kohta,
lubage mul lihtsalt öelda, et ootan pidevalt teemat,
milles ma sinuga ei nõustu, ja seni pole ma leidnud ühtki.
See on minu jaoks kohati kummaline, kui palju ma sinuga nõustun.
Meie taustad on nii erinevad,
aga kui sinuga räägin, tunnen, et näeme maailma ühtemoodi.
See poleks kindlasti normaalne, kui me milleski eri meelt poleks.
Jätkan selle otsimist ja annan teada, kui see juhtub.
Kuid seni oleme kõiges nõustunud ja väga samameelsed olnud.
Nii et meil saab olema suletud konverents,
mille mõned osad
tehakse ka avalikuks
USA-Iisraeli suhete kohta siin Hudsoni Instituudis, Washingtonis.
See toimub 1. ja 2. aprillil.
Kohal on endine asepresident Mike Pence,
senaator Tom Cotton,
palju eksperte, Walter Russell Meade, Elliot Abrams.
Vaatleme USA-Iisraeli suhete kriisi ja püüame sellest väljapääsu leida.
Ja loomulikult oled seal ka sina. Ja ootame ka sinu vaatenurki.
Tõepoolest. Saate eetrissemineku ajal
olen ilmselt juba lennukis teel Washingtoni.
Sellegipoolest arvan,
et see on suurepärane võimalus saada ka platvorm intervjuudeks.
Räägime praegu uuest saatest, mille pealkirja kallal veel töötame.
Tööpealkiri on "The Deep Dive" (Süvajuurdlus),
Meiega liitub erinevates saadetes unikaalseid tippametnikke,
kes arutavad põhiteemasid ja strateegilisi küsimusi
seoses USA, Iisraeli julgeoleku ja Jeruusalemma rahuga,
vajadusega astuda vastu mitte ainult Washingtoni ja Jeruusalemma,
vaid kogu läänemaailma ühistele väljakutsetele ja ohtudele;
ja teha seda viisil,
mis õigustab mandaati, mille rahvas on juhtidele andnud,
ja usun, et seda on väga vaja.
Jah. Jonathan, minu meelest
on sul selle probleemi lahendamiseks üsna unikaalsed oskused.
Mõistad väga hästi Iisraeli strateegilist keskkonda.
Nimetaksin sind Iisraeli strateegilise keskkonna eksperdiks.
Ja samas on sul ka sügavad sidemed
meie peamiste liitlaste strateegilistes kogukondades Euroopas.
Lisaks mõistad sa olukorda Washingtonis.
Räägid inglise keelt, valdad heebrea keelt,
räägid Euroopa keeli.
Lisaks on sul ka sügav side
kristlike kogukondadega maailmas.
Arvan, et sul on tekkinud maailmavaade,
kõigi nende võimete ja sidemete alusel.
Arvan, et su arusaam, keeleoskus
ja strateegiline taip aitavad meid selles,
mida näen oma organisatsiooni põhieesmärgina.
Kui ütlen 'minu organisatsioon', mõtlen oma Hudsoni keskust,
aga ka seda konverentsi, mille korraldame.
Ja see on luua tihedam strateegiline kogukond
iisraellaste ja ameeriklaste
ning loodetavasti lõpuks ka eurooplaste vahel,
nii et meil kõigil oleks ühine strateegiline pilt
praegusel tohutute muutuste ajal.
Kindlasti. Pean rõhutama,
et minu jaoks, kui vaatan maailma,
esmalt teeb mind muidugi alandlikuks kogu see osaks saanud kiitus.
See pole vajalik, aga sellegipoolest, näen seda
kui õnnistust ja suurepärast võimalust
töötada oluliste küsimuste kallal, millega tuleb tegeleda.
Maailmas on palju riike, mis on mulle väga südamelähedased,
sealhulgas Soome, Rootsi, Eesti, Holland, Saksamaa,
isegi Lõuna-Aafrika Vabariik lõuna pool,
vaatamata selle praegusele valitsusele,
ja ka Vaikse ookeani riigid, Austraalia, Uus-Meremaa, Fidži jt.
Ma ei suuda loetleda kõiki riike,
millega mul on olnud eriline side,
sest meil pole täna piisavalt aega.
Aga sellegipoolest näen seda kui suurepärast võimalust
võrgustatud juurdepääsuks
koos kristliku maailma ja koos juudi maailmaga,
ja ühendada meie jõupingutused Kristuse ihuna üle maailma,
et võimaldada sellele Hudsoni kaudu otsene juurdepääs Washingtoni
ning kirjeldada reaalsust ja arusaamist
erinevate strateegiliste väljakutsete kohta,
ja mida tuleb teha, et neid muuta julgeoleku ja rahu huvides,
ja kaitse pakkumiseks kristlikele vähemustele Lähis-Idas.
Ja ka Aafrikas, kus põletati äsja maha taas üks kirik Sudaanis.
Näeme kogu maailmas mitmeid väljakutseid.
Mõistsime sel ajahetkel--
Ja kui ütlen meie, mõtlen Mike'i, ennast,
TV7 ja Hudsoni juhtkonda,
koostöö otsustavat tähtsust ja seda, kuidas saame seda rakendada,
et tõesti edendada meie visiooni eesmärke.
Just. On rohkesti kogukondi.
Mainisid kristlikke kogukondi, juudikogukondi.
On rohkesti kogukondi, kel on tugev huvi ja panus mängus
Jeruusalemma rahus,
mida toetavad ja tagavad USA-Iisraeli suhted.
Ja arvan, et paljud neist ei koge, et neil oleks keegi,
kes mõistab nende tundlikkust, nende huve, mõistab neid,
kes töötab koos nendega, et arendada strateegilist nägemust.
See on üks valdkond, kus arvan, et sul on anda tohutu panus.
Ma ei ütle neid asju, et sind kiita. Ma ei kiida sind.
Annan objektiivse hinnangu sinu oskuste ja võimaluste kohta.
Ootan võimalust neid kõiki kasutusele võtta.
Teeme veel ühe sammu.
Me ei kavatse avalikustada kõiki oma plaane.
Plaanid on suured ja kavatseme kõvasti tööd teha,
et oma eesmärke saavutada, ning teha seda heas usus,
ka kõigi nende huvides, kes meid toetavad ja meie kõrval seisavad.
Lähis-Ida Rahu- ja Julgeolekukeskus edendab erinevaid ettevõtmisi
ning mul on võimalus selle osana ja sel eesmärgil
Hudsonis kaastööliseks olla.
Hudsoni vanemkaastööline, tere tulemast.
Tänan. Seoses selle ja kogu seda ümbritseva põnevusega
tahaksin ka kasutada võimalust,
et arutada esmalt seda, millega tänases reaalsuses tegeleme.
Arvan, et suur osa sellest, mida täna näeme,
lähtub põhiprobleemist, ja see on juhtimise defitsiit.
Noh, teate Ameerika Ühendriikidel
on käsil periood, kus ollakse segaduses
oma fundamentaalse identiteedi suhtes
ja seetõttu segaduses oma rolli suhtes maailmas.
Ma pole midagi sellist oma elu jooksul näinud.
Olin 1980. aastal 18-aastane.
Seega võib vist öelda, et mäletan 1970. aastaid.
Kuigi ma ei tea, kas mäletan neid küpse täiskasvanuna.
Aga lähimal sellele, mis praegu Ameerikas toimub,
on 1960. ja 1970. aastad. Kuid arvan, et seis on väga erinev.
1960.-1970. aastail oli mingi kultuuriline konflikt,
kuid mulle tundub tõesti, et minu eluajal
on Ameerika Ühendriikide riistvara ja tarkvara
väga radikaalselt ja väga kiiresti muutunud.
Kui ütlen riistvara, mõtlen USA de-industrialiseerimist.
Kui poisina Indianas üles kasvasin,
töötasid kõigi isad kas tehases
või olid seotud mingi tegevusega, müügi või millegi muuga,
mis hõlmas tehases käimist, seal inimestega rääkimist.
Püüan öelda, et see oli tööstus- Ameerika, mis puudutas kõigi elu.
Seda pole enam.
Kõik need töökohad viidi välismaale USA keskklassi kahjuks.
Ja siis toimus see tarkvaramuutus. Pean silmas interneti tõusu
ja senituntud traditsioonilise ajakirjanduse kokkuvarisemist.
Seepärast on teie tegevus nii oluline - tuua usaldusväärset teavet,
mida edastatakse kõrgel intellektuaalsel tasemel
suurele hulgale inimestele.
Varem võisime selles ajakirjandusele loota, nüüd aga enam mitte.
Ajakirjandus esitas meile Ameerikas varem pildi sellest, kes me oleme,
ja see vahendas omamoodi arukat arutelu selle üle, kes oleme.
Me ei saa sellele enam loota.
Ajakirjandus kuulub nüüd konkreetsetele huvidele,
mis suruvad pidevalt peale propagandasuundi.
See tähendab, et sellistel organisatsioonidel nagu mul ja teil
on uus, oluline roll avalikkuse teavitamisel
ja kõrgetasemeliste debattide läbiviimisel üliolulistel teemadel.
Need arutelud ja debatid on tähtsamad kui iial varem,
kuid need on ka täis raskusi
kogu selle segaduse tõttu Ameerika rolli üle maailmas.
Et panna asjad perspektiivi,
ja puudutan lühidalt ka seda, mida just ütlesite -
Hudsonisse kuuluvad silmapaistvad kolleegid
nagu endine välisminister Mike Pompeo
president ja tegevjuht John Walters,
kes oli kõrgel kohal Bushi valitsustes.
Seal on kindral McMaster, muidugi Mike Doran,
ja paljud teised, kes on olnud olulised Washingtoni riigiaparaadis,
ja inimesed, keda pean samameelseteks,
kes pakuvad tõelist läbinägelikkust.
Nüüd on meil otsene juurdepääs kõigile neile, kes suudavad edastada,
kuidas nad mõistavad erinevaid aktuaalseid keerukusi
strateegilisel, taktikalisel ja operatiivtasandil
seoses erinevate väljakutsetega, mida regulaarselt kajastame.
Nimelt seoses Lähis-Ida, Lähis-Ida regiooni, Euroopaga,
mida katavad muidugi meie saated Euroopa Stuudio, Lähis-Ida Ülevaade
ja Jeruusalemma Stuudio,
kuid räägime siin mahu laiendamisest,
mitte mõningate asjade vähendamisest
või ühe vahetamisest teise vastu.
Tahame süvendada kõike, mida teeme,
ja selleks koostööd teha.
See avab ka täiendavaid uksi Euroopas, Iisraelis ja mujal.
Kui Jumal lubab, siis näen seda põhjalikult kasvamas.
Mis puudutab desinformatsiooni, siis kahjuks elame ajastul, mis--
Ja puudutan alati 2002. - 2003. aastat,
kui oli suundumus, kus suuremad kanalid
muutusid puhaste uudistekanalite asemel kommerts- ja ärikanaliteks,
mistõttu enamik välisinvesteeringutest ja huvigruppidest
haarasid neis uudistekanalites kontrolli.
Täna pole ühtki suuremat kanalit ilma reklaamideta,
Emiraatide ja Katari kohta
või Hiina ettevõtete kohta, jne.
Mõistate, et paljud neist totalitaarsetest režiimidest idas,
sõltumata sellest, kas nad on partnerid, liitlased vms,
omavad teatud mõju sellele,
kuidas need meediavõrgud või -kanalid teavet edastavad.
Seetõttu on uudistes lüngad,
mida seal ei tohiks kunagi esineda.
Seetõttu pean alati oluliseks pöörduda lähteallika juurde.
1918. a andis üks USA senaator nimega Hiram Johnson
vahetult enne 2. Maailmasõja algust loengu või esines Senatis.
Temalt pärineb kuulus tsitaat,
et esimene ohver enne sõja algust on tõde.
Ja seepärast peame selle pettuse vastu võitlema
ja tagama, et tõde jõuab ikka veel inimesteni kodus.
Lisaks kõigile teguritele, mida mainisid,
on veel üks, mida on oluline märkida.
See on orgaaniliste sidemete hävitamine.
Ja räägin eriti ajalehtedest.
Orgaanilise ühenduse hävitamine
konkreetse kogukonna ja ajalehe kirjutajate vahel.
Olin Indianas üles kasvades ajalehepoisiks.
Jagasin hommikuti enne kooli minekut ajalehti
nagu Indianapolis Star ja News Tribune.
Star oli hommikuleht ja News Tribune pärastlõunane leht.
Aga võin ka eksida. Igal juhul oli üks hommiku- ja teine õhtuleht.
Neis ajalehtedes töötasid kohalikud Indiana kolumnistid.
Muidugi avaldati neis ka artikleid
teistest suurtest ajalehesündikaatidest kogu Ameerika Ühendriikides,
kuid oli ka kohalikke kolumniste, kes arutasid kohalikke teemasid
ja rääkisid kohalike inimestega.
Neid ajalehti rahastati kahel moel.
Üheks olid tellimused
ja teiseks olid kohalike ettevõtete reklaamid.
Need ajalehed esindasid konkreetset kogukonda
ja avaldasid pidevalt arutelusid nende murede ja väljavaadete kohta.
Nüüd edastatakse ameeriklastele kogu riigi uudised
New Yorgist ja Washington D.C.st.
Kohalikud hääled on välja lülitatud
ja rahastamismudel on täiesti erinev.
See ei toimu enam kohalike tellimuste kaudu,
vaid internetireklaamilt
ja see avab võimaluse manipuleerimisele,
või moonutamisele, mida mainisid.
Ja asi on orgaanilises ühenduses
kogukonna ja mõtlevate inimeste vahel.
Ei saa mõista maailma
vaadates seda lihtsalt kuu pealt või eikusagilt.
Mis toimub? Mis on oluline?
Mis on huvi? Mis on fakt?
Kõik need sõltuvad tegelikust vaatevinklist.
Ja vaatenurk saab lähtuda
vaid konkreetsest kohast ja konkreetsest kogukonnast.
See on taas üks asi, mis on minu meelest nii huvitav
ja nii väärtuslik - tunnistate, et eksisteerib kogukond
või rida kogukondi, kellel pole kedagi,
kes aitaks neil koos nendega läbi mõelda oma strateegilisi huve,
strateegilisi muresid ja väljavaateid. Arvan, et see on osa meie tööst.
Kindlasti. On neid, kes püüavad teenindada juudikogukonda,
neid, kes püüavad teenindada kristlikku kogukonda,
kuid nende juurdepääs tegelikele teabeallikatele on piiratud
ja nad toetuvad pressiteadetele, teiste raportitele.
Kahjuks on see seetõttu tihti kontekstist välja rebitud
ja see annab meile ainulaadse võimaluse,
kus oleme osa allikast. Suhtleme allikaga, vestleme nendega.
Vahetult enne saadet pidasin kaks vestlust -
ühe Euroopa kindraliga ja teise ühe Iisraeli luureohvitseriga,
kes on seotud paljude praeguste keerukate protsessidega.
Võtame selle info,
ja muidugi peame alati mõtlema sellele, mida eetris mitte öelda,
mitte niivõrd sellele, mida öelda.
Peame ilmselgetel põhjustel töötama selliste piirangutega.
Siiski annab see meile võimaluse pakkuda sisu, mis on tõeliselt oluline.
Et teie kodudes tõeliselt mõistaksite,
milliste väljakutsetega on vastamisi Iisrael, Jeruusalemma rahu,
Ameerika Ühendriigid.
Loomulikult kuuleme kõik erinevaid raporteid
ja teame asjade üldist seisu,
kuid millised on tegelikud, kulisside tagused põhjused,
mis ajendavad erinevaid jõude.
Ja püüame süveneda nendesse erinevatesse väljakutsetesse
ja esitada keerulisi küsimusi, mitte ainult vahetada viisakusi.
Ei, tahame, et ametisolijad vastutaksid oma tegude eest
ja hoolitseme selle eest, et oleksite päeva lõpuks palju targemad,
palju teadlikumad; et teaksite, mille eest palvetada,
millest rääkida oma rahvaesindajatega,
ja potentsiaalselt ka teaksite, kuidas erinevates olukordades tegutseda.
Meid vaatavad paljud ka siin Iisraelis,
mistõttu on meile ka alati oluline hoida end kursis spetsiifikaga,
kuidas teatud keskkondades tegutseda.
Sellest hoolimata, pole meie toodang turupõhine.
Kogu meie toodang on täiesti tasuta.
Seetõttu tahaksin teid julgustada,
et kui teid õnnistavad meie saated ja tegevus,
kui mõistate meie visiooni, mille uude, jõulisemasse faasi oleme astumas,
siis kutsuksin teid seisma meie kõrval.
Minge meie veebilehele www.tv7israelnews.com,
kus saate meid toetada TFTNi kaudu.
Peagi saame anda ka lisainfot,
kuidas toetada konkreetselt Hudsonit,
ning ka Lähis-Ida Rahu ja Julgeoleku Keskust,
mida ootab väga jõuline tegevus,
kus hakkan nendega antud teemadel tõsist koostööd tegema.
Ka see on 501c3, mittetulundusühing,
mis töötab avalikkuse huvides, et parandada Ameerikat
ning panna ta kohasesse juhirolli,
kuna ta on strateegiline selgroog.
Ja rõhutame seda alati siin Iisraelis oma kulisside tagustes vestlustes,
et Ameerika Ühendriigid on Iisraeli strateegiline selgroog.
Ilma Ameerika Ühendriikideta, -
tean, et inimesed järgivad erinevaid mõttekoole,
aga Iisraeli perspektiivist jääb ta Ameerika Ühendriikideta hätta
ja oleks väga raskes olukorras.
Nii et ilmselgelt ei taha me, et see juhtuks.
Tahame jätkuvalt läbi suruda teatud arusaama
ja ajendit meie tegevuse taga,
ning teha seda viisil, mis annab meile kõigile vajalikud vahendid,
et Jeruusalemma rahu heaks tõeliselt midagi ära teha,
ja palju muudki. Dr. Doran?
Jah. Ma ei saaks rohkem nõustuda. Näen seda täpselt samamoodi.
Tegeleme eliittööga.
Tegeleme strateegilise osaga, et teavitada demokraatlikku debatti
Ameerika Ühendriikide rolli kohta maailmas.
Hudsoni Instituudis ei tehta meile ülevalt poolt ettekirjutusi.
Meie ülemus John Walters ei anna meile käske, mida millegi kohta öelda.
Arvan, et organisatsioonis on teatud eetos, kus arvame,
et Ameerika Ühendriikidele osalus maailmaareenil
on USA-le ja maailmale väga kasulik ja peab jätkuma.
Nii et arvan, et oleme vastu inimestele vasak- ja paremtiivas,
kes nõuavad, et USA lahkuks Lähis-Idast
või taanduks ja jätaks Lähis-Ida elanikud omapead.
Näeme seda kui võimalust Hiinale ja Iraanile koos Venemaaga,
et Ameerika Ühendriike Lähis-Idast täielikult välja tõrjuda
ja saada domineerivaks jõuks globaalsetel energiaturgudel,
millel on tohutu kahjulik mõju Euroopale
ja ülejäänud maailmale.
Nagu mainisin, on see eliittegevus. Eliittegevuse all mõtlen,
et see on olemuselt tegevus,
millega peab tegelema väike hulk inimesi,
ja selleks on vaja
paljude teiste inimeste toetust.
Nii et oleme väga tänulikud igasuguse saadud toetuse eest,
olgu see moraalne või majanduslik toetus,
sest seda saab teha vaid partnerluses avalikkusega.
See on tänaseks kõik. Oodata on veelgi rohkemat.
Tänan Mike Dorani saates osalemise eest.
Saame teid erinevates saadetes tihemini nägema.
Tänan ka kõiki kodudes.
Palvetage selle uue partnerluse ja uue etapi eest meie tegevuses.
Jumala armust saame rahvastele tõeliselt mõju avaldada
nii Tema nime auks
kui ka Jeruusalemma julgeoleku ja rahu heaks,
mille eest iga päev palvetame.
Shalom siit Jeruusalemmast!
Tõlge: Monika Jaaguri
Teisi TV7 saateid ja artikleid leiate meie veebilehelt
www.tv7israelnews.com